**ՀԻՄՆԱՎՈՐՈՒՄ**

**Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին Հայաստանի Հանրապետության կառավարության որոշման նախագծի ընդունման վերաբերյալ**

1. **Իրավական ակտի անհրաժեշտությունը (նպատակը)**

«Հայաստանի Հանրապետության 2021 թվականի պետական բյուջեի մասին օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի այսուհետ՝ Նախագիծ ընդունման անհրաժեշտությունը պայմանավորված է Կառավարության 2021 թվականի հոկտեմբերի 18-ի թիվ 1709-Ն որոշման 3-րդ կետի 1-ին ենթակետով տրված հանձնարարականով:

* 1. **Կարգավորման հարաբերությունների ներկա վիճակը և առկա խնդիրները**

Կառավարության 2021 թվականի հոկտեմբերի 18-ի թիվ 1709-Ն որոշմամբ հաստատվել է պատերազմի հետևանքով Արցախի Հանրապետությունից տեղահանված կամ Արցախի Հանրապետությունում բնակելի անշարժ գույքը կորցրած քաղաքացիներին 4 ամիս ժամկետով ամսական դրամական օգնություն տրամադրելու միջոցառումը և կարգը։ Նույն որոշման 3-րդ կետի 1-ին ենթակետով տրված հանձնարարականի համաձայն՝ որոշումն ուժի մեջ մտնելոց հետո՝ 10 աշխատանքային օրվա ընթացքում անհրաժեշտ է Հայաստանի Հանրապետության կառավարություն ներկայացնել առաջարկություն որոշմամբ հաստատված միջոցառումը ֆինանսավորելու նպատակով Հայաստանի Հանրապետության 2021 թվականի պետական բյուջեում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացում կատարելու մասին։

* 1. **Առկա խնդրի առաջարկվող լուծումը**

Նշված որոշման շրջանակներում Արցախի Հանրապետությունից տեղահանված կամ Արցախի Հանրապետությունում բնակելի անշարժ գույքը կորցրած քաղաքացիներին (Կառավարության 2020 թվականի նոյեմբերի 21-ի N 1820-Լ (աջակցության չափը՝ 300 հզ. դրամ) կամ Հայաստանի Հանրապետության կառավարության 2020 թվականի դեկտեմբերի 10-ի N 2021-Լ (աջակցության չափը՝ 250 հզ. դրամ) որոշումներով հաստատված միջոցառումների շրջանակներում վճարման ցուցակներ ներառված) 4 ամիս ժամկետով ամսական աջակցություն է տրամադրվելու հետևյալ չափերով՝

1) երեխաների, 1-ին կամ 2-րդ խմբի հաշմանդամություն ունեցող անձանց համար՝ 50000 դրամ․

2) այլ շահառուների համար՝ 25000 դրամ։

Ստորև ներկայացված աղյուսակում արտացոլված է միջոցառման համար պահանջվող ծախսի հաշվարկները․

|  |  |  |  |  |  |  |
| --- | --- | --- | --- | --- | --- | --- |
|  | **300000 դրամ աջակցության միջոցառման շահառուներ** | | | **250000 դրամ աջակցության միջոցառման շահառուների** | | |
| **շահառու** | **Աջակցու-թյան չափ**  **(դրամ)** | **Ամսական գումար**  **(հազար դրամ)** | **շահառու** | **Աջակցու-թյան չափ**  **(դրամ)** | **Ամսական գումար**  **(հազար դրամ)** |
| 1-ին խմբի հաշմանդամներ | 120 | 50,000 | 6,000 | 18 | 50,000 | 900 |
| 2-րդ խմբի հաշմանդամներ | 730 | 50,000 | 36,500 | 110 | 50,000 | 5,500 |
| մինչև 18 տարեկան | 11,269 | 50,000 | 563,450 | 1,694 | 50,000 | 84,700 |
| իգական, ոչ կենսաթոշակառու | 10,025 | 25,000 | 250,625 | 1,508 | 25,000 | 37,700 |
| արական, ոչ կենսաթոշակառու | 9,496 | 25,000 | 237,400 | 1,316 | 25,000 | 32,900 |
| կենսաթոշակառու | 4,948 | 25,000 | 123,700 | 868 | 25,000 | 21,700 |
| **Ընդամենը** | **36,588** |  | **1,217,675** | **5,514** |  | **183,400** |
| **ԸՆԴՀԱՆՈՒՐ՝ ամսական** |  | | | **1,401,075** | | |
| **ԸՆԴՀԱՆՈՒՐ՝ ծրագիրը** |  | | | **5,604,300** | | |

Ըստ այդմ, միջոցառման ֆինանսավորումն իրականացնելու նպատակով անհրաժեշտ է փոփոխություններ կատարել Կառավարության 2020 թվականի դեկտեմբերի 30-ի N 2215-Ն որոշման մեջ։

Այսպիսով, 1205 ծրագրի 12026 միջոցառման գծով անհրաժեշտ գումարը կազմում է 5,604,300.0 հազար դրամ:

1. **Կարգավորման առարկան**

Ներկայացված նախագծով առաջարկվում է լրացուցիչ հարկային եկամուտների հաշվին «1205. Սոցիալական ապահովություն» ծրագրի 12026 միջոցառման գծով նախատեսել պահանջվող գումարի՝ 5,604,300.0 հազար դրամի 50%-ի չափով՝ 2021 թվականի սեպտեմբեր-հոկտեմբեր ամիսների համար՝ 2,802,150.0 հազար դրամ ։

1. **Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի Կառավարության 2021 թվականի հոկտեմբերի 18-ի թիվ 1709-Ն որոշմամբ հաստատված՝ պատերազմի հետևանքով Արցախի Հանրապետությունից տեղահանված կամ Արցախի Հանրապետությունում բնակելի անշարժ գույքը կորցրած քաղաքացիներին 4 ամիս ժամկետով ամսական դրամական օգնություն տրամադրելու միջոցառման ֆինանսավորումը 2021 թվականի սեպտեմբեր-հոկտեմբեր ամիսների համար ։

1. **Կապը ռազմավարական փաստաթղթերի հետ**

Հայաստանի Հանրապետության 2021 թվականի պետական բյուջեում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին ՀՀ կառավարության որոշման նախագիծը չի բխում համապատասխան ռազմավարական փաստաթղթերից։ Նախագծի ընդունման դեպքում իրականացվելու է Կառավարության 2021 թվականի հոկտեմբերի 18-ի թիվ 1709-Ն որոշմամբ հաստատված միջոցառման ֆինանսավորումը։

5. **Տեղեկանք**

«Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին Հայաստանի Հանրապետության կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չի առաջանա, իսկ ՀՀ 2021 թվականի պետական բյուջեի ծախսերը և եկամուտները կավելանան 2,802,150.0 հազար դրամով։